PMIndiaData/PMIndiaSum huggingface dataset:
प्रधानमंत्री ने जर्मनी के फेडरल चांसलर निर्वाचित होने पर महामहिम ओलाफ शोल्ट्ज़ को बधाई दी

प्रधानमंत्री श्री नरेन्द्र मोदी ने जर्मनी के फेडरल चांसलर निर्वाचित होने पर महामहिम ओलाफ शोल्ट्ज़ को बधाई दी है। एक ट्वीट में प्रधानमंत्री ने कहा हैः “जर्मनी का फेडरल चांसलर निर्वाचित होने पर @OlafScholz को हार्दिक बधाई। मैं आशा करता हूं कि भारत और जर्मनी के बीच रणनीतिक साझेदारी को और मजबूत बनाने के लिये उनके साथ करीब से काम करने का मौका मिलेगा।”
मंत्रिमंडल ने सेबी तथा यूरोपियन सिक्योरिटीज एंड मार्केट अथॉरिटी के बीच समझौता ज्ञापन पर हस्ताक्षर को मंजूरी दी

प्रधानमंत्री श्री नरेंद्र मोदी की अध्यक्षता में केंद्रीय मंत्रिमंडल ने भारतीय प्रतिभूति और विनिमय बोर्ड ( सेबी) और यूरोपियन सिक्योरिटीज एंड मार्केट अथॉरिटी ( ईएसएमए) के बीच आपसी सहयोग से संबंधित एक समझौते में प्रवेश के लिए अपनी मंजूरी दे दी है। इस समझौता ज्ञापन से ईएसएमए के लिए एक पूर्वशर्त के रूप में भारत में भारतीय प्रतिभूति और विनिमय बोर्ड द्वारा स्थापित और पर्यवेक्षित केंद्रीय काउंटर पार्टियों को मान्यता देने के उद्देश्य से सहयोग आधारित प्रबंध स्थापित किए जाने की संभावना है, ताकि यूरोपीय संघ में स्थापित क्लियरिंग मेंबरों और व्यापारिक संस्थाओं के लिए मूल्यांकन संबंधी सेवा प्रदान की जा सके और ईएसएमए को मान्यता संबंधी शर्तों के साथ केंद्रीय काउंटर पार्टियों द्वारा संचालित निपटारे की निगरानी करने के लिए पर्याप्त उपकरण उपलब्ध हो।
‘राष्ट्रीय हथकरघा दिवस’ पर प्रधानमंत्री का संदेश

‘राष्ट्रीय हथकरघा दिवस’ पर प्रधानमंत्री के संदेश का मूल पाठ निम्नलिखित है: ‘‘राष्ट्रीय हथकरघा दिवस पर हम अपने जीवंत एवं उर्जावान हथकरघा और हस्तशिल्प क्षेत्र से जुड़े सभी लोगों को नमन करते हैं। इन अनुकरणीय लोगों ने हमारे राष्ट्र के स्वदेशी शिल्प को संरक्षित करने के लिए निरंतर सराहनीय प्रयास किए हैं। आइए, हम सभी #Vocal4Handmade हो जाएं और ‘आत्मनिर्भर भारत’ बनाने की दिशा में अपने प्रयासों को सतत रूप से मजबूत करें।’’
प्रधानमंत्री ने मणिपुर में एमएसएमई द्वारा 1 लाख नौकरियों के सृजन की सराहना की

प्रधानमंत्री श्री नरेन्द्र मोदी ने मणिपुर में एमएसएमई द्वारा 1 लाख नौकरियों के सृजन की सराहना की है। प्रधानमंत्री नेमणिपुर के मुख्यमंत्री श्री एन बीरेन सिंह के एक ट्वीट के जवाब में कहा; "शाबाश, मणिपुर! राज्य की प्रगति को आगे बढ़ाने के लिए एमएसएमई क्षेत्र की ताकत का लाभ उठाने का अच्छा काम जारी रहना चाहिए।" एमजी/एएम/जेके
‘मन की बात’ में प्रधानमंत्री ने कहा, ‘ओणम बड़ी तेजी से एक अंतर्राष्ट्रीय पर्व बनता जा रहा है’

प्रधानमंत्री श्री नरेन्‍द्र मोदी ने ‘मन की बात’ कार्यक्रम से जुड़े अपने नवीनतम संबोधन में ‘ओणम’ पर्व की चर्चा की। उन्होंने कहा कि यह पर्व ‘चिनगम’ महीने में आता है। उन्‍होंने कहा कि इस दौरान लोग कुछ नया खरीदते हैं, अपने घरों को सजाते हैं, पूक्क्लम बनाते हैं, ओणम-सादिया का आनंद लेते हैं। प्रधानमंत्री ने कहा कि ‘ओणम’ बड़ी तेजी से एक अंतर्राष्ट्रीय पर्व बनता जा रहा है। उन्‍होंने कहा कि ‘ओणम’ की धूम तो आज दूर-सुदूर विदेशों तक पहुंच गई है। उन्होंने कहा कि ओणम कृषि से जुड़ा हुआ पर्व है और यह ग्रामीण अर्थव्यवस्था के लिए भी एक नई शुरुआत का समय होता है। उन्होंने यह बात रेखांकित की कि किसानों की शक्ति से ही तो हमारा समाज चलता है। वेदों में हमारे ‘अन्नदाता’ की गौरवशाली प्रशंसा को स्‍मरण करते हुए प्रधानमंत्री ने कहा कि यहां तक कि कोरोना की इन कठिन परिस्थितियों में भी हमारे किसानों ने अपनी ताकत को साबित किया है जो फसलों की बुवाई में हुई उल्‍लेखनीय वृद्धि में परिलक्षित होती है। उन्‍होंने ‘अन्नदाता’ की जीवनदायिनी शक्ति को नमन किया।
केन्‍द्रीय मंत्रिमंडल ने भारत और ऑस्‍ट्रेलिया के बीच दिव्‍यांगता के क्षेत्र में सहयोग के लिए समझौता ज्ञापन पर हस्‍ताक्षर करने की मंजूरी दी

प्रधानमंत्री श्री नरेन्‍द्र मोदी की अध्‍यक्षता में आज केन्‍द्रीय मंत्रिमंडल को दिव्‍यांगता के क्षेत्र में सहयोग के लिए भारत और ऑस्‍ट्रेलिया के बीच हुए समझौता ज्ञापन के बारे में अवगत कराया गया। इस समझौता ज्ञापन पर 22 नवम्‍बर 2018 को सिडनी, ऑस्‍ट्रेलिया में हस्‍ताक्षर किये गये थे। लाभ : इस समझौता ज्ञापन से दिव्‍यांगता के क्षेत्र में संयुक्‍त पहलों के माध्‍यम से सहयोग को बढ़ावा मिलेगा। इससे भारत और ऑस्‍ट्रेलिया के मध्‍य द्विपक्षीय संबंध और मजबूत होंगे। इसके अलावा यह समझौता ज्ञापन दोनों देशों के दिव्‍यांगता से ग्रस्‍त व्‍यक्तियों, विशेष रूप से बौद्धिक दिव्‍यांगता और मानसिक बीमारी से ग्रस्‍त व्‍यक्तियों, के पुनर्वास में सुधार लाने में मदद करेगा। दोनों देश इस पर कार्यान्‍वयन के लिए आपसी रूप से सहमति के अनुसार दिव्‍यांगता के क्षेत्र में विशिष्‍ट प्रस्‍तावों को लागू करेंगे।
प्रधानमंत्री ने चार राज्‍यों में खुले में शौच कार्यों की दिशा में प्रगति की समीक्षा की

प्रधानमंत्री श्री नरेन्‍द्र मोदी ने आज चार राज्‍यों उत्‍तर प्रदेश, बिहार, ओडिशा और जम्‍मू-कश्‍मीर के कलक्‍टरों के साथ बैठक की। उन्‍होंने इनमें से प्रत्‍येक राज्‍य में खुले में शौच कार्यों की दिशा में प्रगति की समीक्षा की। प्रधानमंत्री ने राज्‍यों को स्‍वच्‍छ भारत और स्‍वच्‍छता उद्देश्‍यों की दिशा में अब तक किए गए कार्यों के बारे में अपने विचार और अनुभव बांटने के लिए प्रोत्‍साहित किया। उन्‍होंने जोर देकर कहा कि इस कार्य को पूरा करने के लिए महात्‍मा गांधी के 150वें जन्‍म दिन से अच्‍छा प्रेरणा स्रोत नहीं हो सकता है। उन्‍होंने कहा कि प्रगति की निगरानी के लिए जिला स्‍तर पर दल गठित किए जाने चाहिए। प्रधानमंत्री ने कहा कि इस मिशन को जन आंदोलन में बदलने के प्रयास किए जाने चाहिए। उन्‍होंने कहा कि इस संबंध में अधिक जागरूकता पैदा करने में छात्र और स्‍कूली बच्‍चे महत्‍वपूर्ण भूमिका निभा सकते हैं।
प्रधानमंत्री ने श्री लाडू किशोर स्वैन के निधन पर शोक व्यक्त किया

प्रधानमंत्री श्री नरेन्द्र मोदी ने श्री लाडू किशोर स्वैन के आकस्मिक निधन पर शोक व्यक्त किया है। प्रधानमंत्री ने कहा, ‘ओडिशा के अस्का से लोकसभा सांसद श्री लाडू किशोर स्वैन के निधन से मैं बहुत दुखी हूं। समाज के लिए की गई उनकी समर्पित सेवा के लिए उन्हें याद किया जाएगा। ग्रामीण विकास के बारे में उनका कार्य उल्लेखनीय रहा है।’ प्रधानमंत्री ने स्वर्गीय स्वैन के पुत्र नचिकेता से बात की और संवेदना व्यक्त की।
प्रधानमंत्री ने गुरू रविदास की जयंती पर उन्हें श्रद्धांजलि दी

प्रधानमंत्री श्री नरेन्द्र मोदी ने गुरू रविदास की जयंती पर उन्हें श्रद्धांजलि दी। प्रधानमंत्री ने कहा “गुरू रविदास जी को उनकी जयंती पर श्रद्धांजलि। गुरू रविदास जी ने समाज में समानता और भाईचारे का पाठ पढ़ाया जो हमारे लिए प्रेरणा का स्रोत है। समाज में व्याप्त बुराइयों को दूर करने और सामाजिक भाईचारा बढ़ाने में महत्वपूर्ण योगदान देने वाले महान संत रविदास जी की जंयती पर शत् शत् नमन।”
प्रधानमंत्री ने ऊर्जा एवं खनन क्षेत्र में अहम बुनियादी ढांचे की प्रगति की समीक्षा की

प्रधानमंत्री श्री नरेन्द्र मोदी ने मंगलवार को विद्युत,नवीकरणीय ऊर्जा, पेट्रोलियम और प्राकृतिक गैस, कोयला और खनन क्षेत्र में प्रमुख आधारभूत ढांचे की समीक्षा की। दो घंटे से अधिक चली बैठक में आधारभूत ढांचे से जुडे मंत्रालयो, नीति आयोग और प्रधानमंत्री कार्यालय के प्रमुख अधिकारियो ने भाग लिया बैठक के दौरान नीति आयोग के सीईओ अमिताभ कांत के प्रस्तुतीकरण देते हुए बताया कि देश में स्थापित विद्युत उत्पादन क्षमता बढ़कर 344 गीगा वॉट के स्तर पर पंहुच गई है। देश में ऊर्जा की कमी जो वर्ष 2014 में 4 प्रतिशत से अधिक थी वो वर्ष 2018 में घटकर 1 प्रतिशत से कम रह गई है। प्रसार लाइनो, ट्रांसफार्मर क्षमता और अंतर-क्षेत्रीय प्रेषण में अहम क्षमता वृद्दि हुई है। विश्व बैंक के “इज आफ गेटिंग इलेक्ट्रिसिटी” सूचकांक में आज भारत 26 वें स्थान पर है, जबकि 2014 में भारत 99वें स्थान पर था। बैठक के दौरान सौभाग्य योजना के अंतर्गत घरेलू विद्युतीकरण में प्रगति की समीक्षा भी की गई। शहरी और ग्रामीण क्षेत्रो में हर उपभोक्ता तक संपर्क और वितरण पहुंचाने पर ध्यान केंद्रित किया गया है। नवीन और नवीकरणीय ऊर्जा क्षेत्र में वर्ष 2013-14 की 35.5 गीगा वॉट की स्थापित क्षमता को दोगुना कर 70 गीगा वॉट किया गया है। इसी अवधि के दौरान देश में सौर ऊर्जा की स्थापित क्षमता 2.6 गीगा वॉट से बढ़कर 22 गीगावॉट हो गई है। बैठक के दौरान अधिकारियो ने प्रधानमंत्री श्री नरेन्द्र मोदी के वर्ष 2022 तक 175 गीगा वॉट नवीकरण ऊर्जा क्षमता के लक्ष्य को प्राप्त करने के प्रति विश्वास व्यक्त किया। बैठक में प्रधानमंत्री श्री नरेन्द्र मोदी ने अधिकारियो से सौर ऊर्जा क्षमता में वृद्धि का लाभ किसानो तक पहुंचे,ये सुनिश्चित करने के लिए कहा।प्रधानमंत्री ने कहा कि इसके लिए प्रभावी कदम जैसे सौर पंप और उपभोक्ता अनुकुल सौर ऊर्जा खाना बनाने के साधन का प्रयोग किया जा सकता है। बैठक के अधिकारियो ने कहा कि पेट्रोलियम और प्राकृतिक गैस क्षेत्र में प्रधानमंत्री उज्जवला योजना के अंतर्गत निर्धारित लक्ष्य प्राप्त होगें। बैठक के दौरान कोयला क्षेत्र में उत्पादन क्षमता में वृद्धि करने पर ध्यान केंद्रित किया गया।
प्रधानमंत्री ने अंतर्राष्ट्रीय सौर गठबंधन में संयुक्त राज्य अमेरिका का स्वागत किया

प्रधानमंत्री श्री नरेन्द्र मोदी ने अंतर्राष्ट्रीय सौर गठबंधन में संयुक्त राज्य अमेरिका का स्वागत किया है। श्री मोदी ने इस निर्णय के लिए अमेरिका के राष्ट्रपति श्री जो बाइडेन को भी धन्यवाद दिया। जलवायु के लिए अमेरिका के राष्ट्रपति के विशेष दूत श्री जॉन केरी के ट्वीट के जवाब में, प्रधानमंत्री ने ट्वीट किया: "अद्भुत समाचार @ClimateEnvoy! मैं @POTUS को धन्यवाद देता हूं और संयुक्त राज्य अमेरिका का @isolaralliance में पूरे मन से स्वागत करता हूं। सतत ग्रह के लिए सौर ऊर्जा का उपयोग करने के हमारे साझा अनुसन्धान के प्रति गठबंधन को यह और मजबूत करेगा।" एमजी/एएम/जेके
छह नए ऋण वसूली न्यायाधिकरण स्थापित किए जाने को मंजूरी

कैबिनेट ने ऋण वसूली से संबंधित लटके मामलों का तेजी से निबटारा करने के लिए छह नए ऋण वसूली न्यायाधिकरण (डीआरटी) की स्थापना को मंजूरी दे दी है। यह छह नए डीआरटी चंडीगढ़, बेंगलुरू, अर्नाकुलम, देहरादून, सिलीगुड़ी और हैदराबाद में स्थापित किए जाएंगे (बेंगलुरू, चंडीगढ़, अर्नाकुलम और हैदराबाद के डीआरटी अतिरिक्त डीआरटी हैं)। हितधारकों के साथ सलाह से इंडियन बैंक्स ऐसोसिएशन के माध्यम से संचालित अध्ययन में कुछ डीआरटी के अधिकारक्षेत्र को बुद्धिसंगत बनाने और छह और डीआरटी की स्थापना करने की सिफारिश की गई थी। डीआरटी के पास अभी 50 हजार से ज्यादा मामले लंबित हैं और इसमें तेजी से इजाफा हो रहा है। वित्त मंत्री ने 10 जुलाई, 2014 को अपने बजट भाषण में छह नए डीआरटी स्थापित किए जाने की घोषणा की थी।
सचिवों के तीन समूहों ने प्रधानमंत्री को शासन, विज्ञान और प्रौद्योगिकी तथा ऊर्जा और पर्यावरण संबंधी अवधारणाओं से अवगत कराया

भारत सरकार के सचिवों के तीन समूहों ने प्रधानमंत्री श्री नरेन्द्र मोदी को शासन के विभिन्नम क्षेत्रों में सुधार से जुड़े बदलाव पर आधारित अवधारणाओं से अवगत कराया। ‘अभिशासन’ पर आधारित प्रस्तुवति में नागरिक-केन्द्रित सेवा वितरण, डिजिटल समावेशन, नवीन खोज और कानूनों का सरलीकरण जैसे विषय शामिल थे। ‘विज्ञान और प्रौद्योगिकी’ पर आधार‍ित प्रस्तु ति उन्नेत अवसर और शिक्षण के लिए पहुंच, रोजगार और स्टांर्ट-अप तथा विज्ञान में सहजता जैसे क्षेत्रों पर केन्द्रित थी। ‘ऊर्जा और पर्यावरण’ पर आधारित प्रस्तुपति में विभिन्न ऊर्जा स्रोतों और ऊर्जा दक्षता से संबंधित सुझाव शामिल थे। इस अवसर पर कई केन्द्रीय मंत्री और नीति आयोग के अधिकारी भी उपस्थित थे। कुल मिलाकर नौ निर्धारित प्रस्तुऔतियों के मौजूदा क्रम में शासन संबंधी वि‍भिन्नर बिन्दु ओं पर अब तक कुल चार प्रस्तुीतियां की गई हैं।
प्रधानमंत्री ने केदारनाथ धाम में विकास कार्यों की समीक्षा की

प्रधानमंत्री श्री नरेन्‍द्र मोदी ने आज केदारनाथ धाम में चल रहे विकास कार्यों तथा धाम की दिव्यता को बढ़ाने के लिए किए जा रहे प्रयासों की समीक्षा की। समीक्षा के दौरान केदारनाथ मंदिर और जगद्गुरु आदि शंकराचार्य की समाधि स्थल की दिव्यता को और बढ़ाने तथा परिसर में स्वछता बनाए रखने और उसका विकास सुनिश्चित करने के लिए विचार-विमर्श किया गया। यह सुनिश्चित करने पर भी ध्यान दिया गया कि यात्रियों को गौरीकुंड-केदारनाथ मार्ग पर सभी सुविधाएं मिलें और प्रौद्योगिकी के माध्यम से तीर्थ के ऐतिहासिक और सांस्कृतिक महत्व को प्रदर्शित करने की व्यवस्था की जाए।
सिंगापुर के विदेश मंत्री राजनयिक संबंधों के 50 वर्ष पूरे होने पर साल भर चलने वाले कार्यक्रमों की योजनाओं पर प्रधानमंत्री से मुलाकात की

सिंगापुर के विदेशी मामलों और कानून मंत्री श्री के. शनमुगम ने आज प्रधानमंत्री श्री नरेन्द्र मोदी से मुलाकात की। उन्होंने सिंगापुर के प्रधानमंत्री श्री ली हेस्यिन लूंग द्वारा दिया गया संदेश संप्रेषित किया कि दोनों देशों के बीच के संबंधों, जो आपसी विश्वास पर आधारित हैं, को ठोस कदमों की एक श्रृंखला के जरिए और मजबूत बनाना जाना चाहिए। मुलाकात के दौरान योजना बनाई गई कि सिंगापुर और भारत के बीच राजनयिक संबंधों के 50 वर्ष पूरे होने के अवसर को चिन्हित करने के लिए साल भर चलने वाले कार्यक्रमों की एक श्रृंखला बनाई जानी चाहिए। दोनों देशों के प्रधानमंत्री इस बात के लिए इच्छुक हैं कि इस अवसर का आयोजन इस तरीके से किया जाए कि आपसी रिश्तों का दायरा और अधिक विस्तारित हो सके। कौशल विकास, स्मार्ट शहरों के विकास, जल प्रबंधन, जहाजरानी, बंदरगाह प्रबंधन और तटीय विकास के क्षेत्रों में आपसी सहयोग पर विस्तार से चर्चा की गई। श्री नरेन्द्र मोदी ने कहा कि उनकी सरकार ने किफायती आवास क्षेत्र पर काफी जोर देने की योजना बनाई है और इस उद्देश्य के लिए उन्होंने निर्माण प्रौद्योगिकी में सिंगापुर से सहायता की अपील की। यह देखते हुए कि सिंगापुर पूरी दुनिया में शीर्ष पर्यटन गंतव्यों में एक है, प्रधानमंत्री ने सुझाव दिया कि 50 वर्षों के संबंधों को चिन्हित करने के अवसर पर आयोजित किए जाने वाले उत्सव समारोहों के दौरान भारतीय राज्यों को सिंगापुर में एक महीने का विशेष अभियान आयोजित करना चाहिए, ताकि वे अपनी पर्यटन क्षमता को रेखांकित कर सकें। इस बैठक में विदेश मंत्री श्रीमती सुषमा स्वराज, भारत में सिंगापुर के उच्चायुक्त श्री लिम थुआन कुआन और दोनों पक्षों के वरिष्ठ अधिकारियों ने भी भाग लिया।
एनसीसी रैली में प्रधानमंत्री का उद्बोधन

प्रधानमंत्री श्री नरेन्‍द्र मोदी ने एनसीसी कैडेटों का आह्वान किया कि वे 21 जून को पहले अंतर्राष्‍ट्रीय योग दिवस के उपलक्ष्‍य में देशभर में एक शानदार समारोह का आयोजन करें। एनसीसी रैली के अवसर पर देशभर के कैडेटों को संबोधित करते हुए प्रधानमंत्री ने उनसे आग्रह किया कि वे बेहतरीन प्रदर्शन के लिए जुट जायें, जिससे पूरी दुनिया को एक मजबूत प्रेरणादायक संदेश पहुंच सके। उन्‍होंने कहा कि योग अब पूरे विश्‍व में फैल चुका है और चूंकि योग हमारे देश में उदित हुआ, इसलिए हमें विश्‍व को बताना है कि योग एक संतुलित और समर्थ मानव की रचना के लिए बहुत जरूरी है। कैडेटों द्वारा स्‍वच्‍छ भारत अभियान को समर्पित एक झांकी के प्रदर्शन के बारे में बोलते हुए प्रधानमंत्री ने कहा कि इसका आरंभ 125 करोड़ भारतीयों में स्‍वच्‍छता के प्रति झुकाव पैदा करने के लिए किया गया है। उन्‍होंने कैडेटों से आग्रह किया कि वे स्‍कूलों और गांवों में इस विषय में जागरूकता पैदा करें। उन्‍होंने कहा कि स्‍वच्‍छ भारत एक तरह से मातृभूमि की सेवा भी है। प्रधानमंत्री ने पिछले एक महीने के दौरान कैडेटों द्वारा किए गए प्रयासों की भी सराहना की। उन्‍होंने देखा कि बालिका कैडेट भी बहुत संख्‍या में भागीदारी कर रही हैं। उन्‍होंने गणतंत्र दिवस को याद करते हुए कहा कि पूरी परेड एक तरह से ”स्‍त्री शक्ति” का समारोह था। उन्‍होंने कहा कि देशवासियों को यह संदेश मिल गया है कि रानी लक्ष्‍मीबाई और जीजा माता आज प्रत्‍येक गांव और प्रत्‍येक परिवार में मौजूद हैं। प्रधानमंत्री ने कहा कि देशभर से कैडेट यहां आये हुए हैं और वे एक लघु भारत का प्रतिनिधित्‍व कर रहे हैं। उन्‍होंने कहा कि स्‍वामी विवेकानंद और महात्‍मा गांधी जैसे महान व्‍यक्तियों ने भी भारत की अस्मिता को समझने के लिए देशभर की यात्रा की थी। उन्‍होंने कहा कि देश की विविधता को समझने के लिए पूरे देश में घूमना आवश्‍यक है और कैडेटों को यह अवसर मिल रहा है। प्रधानमंत्री ने कहा कि आज एनसीसी रैली को देखकर उन्‍हें अपने बचपन के दिन याद आ गए जब वे स्‍वयं एक एनसीसी कैडेट थे, हालांकि एक कैडेट के रूप में उन्‍हें दिल्‍ली आने का अवसर न‍हीं मिला था। गणतंत्र दिवस समारोह के उपलक्ष्‍य में, जिसका अंग यह रैली है, दिल्‍ली आगमन के लिए चुने जाने हेतु कैडेटों द्वारा किए गए प्रयासों की भी सराहना की।
भारत-फिनलैंड वर्चुअल सम्मेलन

प्रधानमंत्री श्री नरेन्द्र मोदी और फिनलैंड गणराज्य के प्रधानमंत्री एच.ई. सुश्री सना मारिन ने आज एक वर्चुअन सम्मेलन में भाग लिया। इस मौके पर दोनों देशों ने द्विपक्षीय मुद्दों के साथ-साथ आपसी हित के अन्य क्षेत्रीय और बहुपक्षीय मुद्दों पर विस्तार से चर्चा की। दोनों नेताओं ने कहा कि भारत और फिनलैंड के बीच घनिष्ठ संबंध, लोकतंत्र के साझा मूल्यों, कानून के शासन, समानता, अभिव्यक्ति की स्वतंत्रता और मानवाधिकारों के सम्मान पर आधारित हैं। उन्होंने बहुलवाद, कानून आधारित अंतरराष्ट्रीय व्यवस्था, सतत विकास और जलवायु परिवर्तन से निपटने के लिए काम करने की अपनी मजबूत प्रतिबद्धता की फिर से दोहराया। नेताओं ने दोनों देशों के बीच चल रहे द्विपक्षीय कार्यों की समीक्षा की। और इस बात की उम्मीद जताई कि दोनों देशव्यापार और निवेश, इन्नोवेशन, शिक्षा, नईतकनीकी जैसे आर्टिफिशियल इंटेलिजेंस, 5 जी /6 जी, और क्वांटम कंप्यूटिंग जैसे क्षेत्रों में संबंधों का और विस्तार करेंगे। प्रधानमंत्री मोदी ने स्वच्छ और ग्रीन प्रौद्योगिकी में फिनलैंड की अग्रणी भूमिका की सराहना की, और फिनलैंड की कंपनियों को टिकाऊ विकास की दिशा में भारत के चलाए जा रहे अभियान में सहयोग बढ़ाने का आह्वाहन भी किया। इस संदर्भ में, उन्होंने नवीकरणीय और जैव-ऊर्जा,टिकाऊ तकनीकी, शिक्षा, दवा और डिजिटलीकरण जैसे क्षेत्रों में सहयोग बढ़ाने का सुझाव दिया। इस मौके पर दोनों नेताओं ने क्षेत्रीय और वैश्विक मुद्दों पर भी चर्चा की, जिसमें भारत-यूरोपीय संघ साझेदारी, आर्कटिक क्षेत्र में सहयोग, विश्व व्यापार संगठन और संयुक्त राष्ट्र में सुधार जैसे मुद्दे शामिल हैं। दोनों पक्षों ने अफ्रीका में विकास संबंधी गतिविधियों में सहयोग करने के लिए भारत और फिनलैंड की भागीदारी की संभावनाओं पर भी चर्चा की। प्रधानमंत्री मोदी ने फिनलैंड को अंतरराष्ट्रीय सौर गठबंधन (आईएसए) और आपदा प्रतिरोधकआधारभूत संरचना गठबंधन (सीडीआरआई) में शामिल होने के लिए आमंत्रित किया। दोनों नेताओं ने कोविड -19 की स्थिति और टीकाकरण अभियान पर भी चर्चा की, और सभी देशों में टीकों के लिए तत्काल और सस्ती पहुंच के लिए वैश्विक प्रयासों के महत्व पर जोर दिया। दोनों नेताओं ने पोर्टो में भारत-यूरोपीय संघ के नेताओं की बैठक और भारत-नॉर्डिक शिखर सम्मेलन के दौरान एक बार फिर से मिलने की प्रतिबद्धता जताई। एमजी/एएम/पीएस
प्रधानमंत्री ने नॉर्वे के नागरिकों को उनके संविधान दिवस पर बधाई दी

प्रधानमंत्री श्री नरेन्‍द्र मोदी ने नॉर्वे के नागरिकों को उनके संविधान दिवस पर बधाई दी है। प्रधानमंत्री ने कहा “नॉर्वे के नागरिकों को उनके संविधान दिवस पर बधाई। नॉर्वे के साथ मजबूत रिश्‍ते हमारे दोनों देशों के लिए लाभदायक है। यह एक मित्रता है, जिसे हम संजोते हैं।”
सामाजिक सुरक्षा योजनाओं के शुभारंभ के अवसर पर प्रधानमंत्री का वक्तव्य

प्रधानमंत्री श्री नरेन्‍द्र मोदी ने आज कोलकाता में गुरुदेव रवीन्‍द्रनाथ टैगोर की कविताओं का स्‍मरण करते हुए कहा कि निर्धनों को सहारा नहीं, बल्‍कि शक्‍ति चाहिए। प्रधानमंत्री कोलकाता में तीन सामाजिक सुरक्षा योजनाओं ‘प्रधानमंत्री सुरक्षा बीमा योजना’, ‘प्रधानमंत्री जीवन ज्‍योति बीमा योजना’ और ‘अटल पेंशन योजना’ की शुरुआत करने के अवसर पर बोल रहे थे। इन योजनाओं को आज देशभर में एक साथ 115 स्‍थानों पर आयोजित समारोह में शुरू किया गया। इस अवसर पर गुरुदेव रवीन्‍द्रनाथ टैगोर की कविता का स्‍मरण करते हुए प्रधानमंत्री ने कहा, “मेरी प्रार्थना यह नहीं है कि तुम मुझे मुश्‍किलों से बचाओ। मुश्‍किलों से पार पाने के लिए मुझे शक्‍ति प्रदान करो। मेरा बोझ मत बांटो या मुझे सांत्‍वना मत दो। मुझे बोझ वहन करने की शक्ति दो।” प्रधानमंत्री श्री मोदी ने कहा कि इन योजनाओं की शुरुआत करने के लिए कोलकाता का चयन इसलिए किया गया है क्‍योंकि श्री गोपाल कृष्‍ण गोखले ने कहा था ‘ बंगाल जो आज सोचता है, वह भारत कल सोचता है’। प्रधानमंत्री ने कहा कि यह अत्‍यंत दु:ख का विषय है कि देश के 80 से 90 प्रतिशत लोगों की पहुंच अभी तक बीमा और पेंशन तक नहीं हुई है। विकास का फल निर्धनतम लोगों तक अवश्य पहुंचना चाहिए और इसलिए केंद्र सरकार ने ‘प्रधानमंत्री जन धन योजना’ की शुरुआत की। जन धन योजना को अब और आगे बढ़ाते हुए जन सुरक्षा के तहत इन सुरक्षा योजनाओं को लागू किया जा रहा है। जन धन योजना के द्वारा जिन लोगों को बैंकिंग की सुविधा प्राप्‍त नहीं थी उन लोगों तक इसका लाभ पहुंचाया गया। इसी तरह मुद्रा बैंक द्वारा छोटे कारोबारियों को वित्‍त की सुविधा उपलब्‍ध कराई गई है, जिससे वे अब तक वंचित थे। वहीं, सामाजिक सुरक्षा योजनाओं द्वारा असुरक्षित लोगों को सुरक्षा प्रदान करने में मदद मिलेगी। इन योजनाओं को प्रयोग के आधार पर 01 मई 2015 से शुरू किया गया और इन योजनाओं से अब तक क्रमश: 5 करोड़ 5 लाख लोग जुड़ चुके हैं। इस अवसर पर पश्‍चिम बंगाल के राज्‍यपाल श्री केशरीनाथ त्रिपाठी, मुख्‍यमंत्री सुश्री ममता बनर्जी, केंद्रीय मंत्री श्री जयंत सिन्हा और बाबुल सुप्रियो भी उपस्‍थित थे।
प्रधानमंत्री ने नगालैंड के स्थापना दिवस पर राज्य के लोगों को बधाई दी

प्रधानमंत्री श्री नरेन्द्र मोदी ने नगालैंड के स्थापना दिवस पर राज्य के लोगों को बधाई दी है। अपने संदेश में प्रधानमंत्री ने कहा “ राज्य के स्थापना दिवस पर नगालैंड वासियों को बधाई। मैं कामना करता हूं कि नगालैंड विकास की नयी ऊचाइंयों को छुए और राज्य की जनता की सभी आकांक्षाएं पूरी हों। ”
प्रधानमंत्री ने मध्य प्रदेश के मुख्यमंत्री से मुलाकात की

प्रधानमंत्री श्री नरेन्द्र मोदी ने आज मध्य प्रदेश के मुख्यमंत्री श्री शिवराज सिंह चौहान से मुलाकात की और मध्य प्रदेश सरकार की सुशासन संबंधी पहलों पर बात की और जाना कि कैसे उनकी परिवर्तनकारी योजनाएं लोगों के जीवन में सकारात्मक बदलाव ला रही हैं। अपने एक ट्वीट में प्रधानमंत्री ने कहा – "मध्य प्रदेश के सीएम श्री @ChouhanShivrajजी से भेंट हुई। उन्होंने मध्य प्रदेश सरकार की सुशासन संबंधी पहलों पर चर्चा की और बताया कि कैसे उनकी परिवर्तनकारी योजनाएं लोगों के जीवन में सकारात्मक बदलाव ला रही हैं।"
प्रधानमंत्री को सेरावीक 2021 में 5 मार्च को मिलेगा सेरावीक वैश्विक ऊर्जा एवं पर्यावरण नेतृत्व पुरस्कार और मुख्य संबोधन देंगे

प्रधानमंत्री श्री नरेन्द्र मोदी 5 मार्च की शाम लगभग 7 बजे कैम्ब्रिज एनर्जी रिसर्च एसोसिएट्स वीक (सेरावीक) 2021 के दौरान वीडियो कॉन्फ्रेंसिंग के माध्यम से सेरावीक वैश्विक ऊर्जा एवं पर्यावरण नेतृत्व पुरस्कार ग्रहण करेंगे और मुख्य संबोधन देंगे। सेरावीक के बारे में डॉ. डैनियल येर्गिन ने 1983 में सेरावीक की स्थापना की थी। 1983 से ही इसे हर साल ह्यूस्टन में आयोजित किया जा रहा है और इसे दुनिया के प्रतिष्ठित वार्षिक ऊर्जा मंच के रूप में जाना जाता है। सेरावीक 2021 को 1 मार्च से 5 मार्च, 2021 के दौरान वर्चुअल रूप में आयोजित किया जा रहा है। पुरस्कार के बारे में सेरावीक ग्लोबल वैश्विक ऊर्जा और पर्यावरण नेतृत्व पुरस्कार की शुरुआत 2016 में की गई थी। यह वैश्विक ऊर्जा और पर्यावरण के भविष्य के लिए नेतृत्व और ऊर्जा की उपलब्धता, सस्ती ऊर्जा और पर्यावरणीय प्रबंधन के लिए समाधान व नीतियों की पेशकश के उद्देश्य से प्रतिबद्धता को पहचान देती है।
कजाकिस्‍तान के लिए प्रस्‍थान से पूर्व प्रधानमंत्री का वक्‍तव्‍य

प्रधानमंत्री श्री नरेन्‍द्र मोदी ने अपनी कजाकिस्‍तान के दौरे पर प्रस्‍थान से पूर्व निम्‍नलिखित वक्‍तव्‍य दिया है :- “मैं शंघाई सहयोग संगठन (एससीओ) की शिखर बैठक में भाग लेने के लिए 8-9 जून को दो दिन के लिए अस्‍ताना, कजाकिस्‍तान की यात्रा पर रहूंगा। इस बैठक में, प्रक्रिया के पूरा हो जाने पर भारत एस सी ओ का पूर्ण सदस्‍य बन जाएगा और यह संगठन 40% जनसंख्‍या तथा वैश्विक जीडीपी के करीब 20% का प्रतिनिधित्‍व करेगा। हमने पिछले वर्ष ताशकंद बैठक में पूर्ण सदस्‍यता की प्रक्रिया शुरू की थी।। मैं एससीओ के साथ भारत के जुड़ाव को और गहरा बनाने के प्रति आशावान हूं, जिससे हमें आर्थिक, कैनक्टिविटी और आंतकवाद विरोधी सहयोग के साथ अन्‍य मामलों में भी मदद मिलेगी। एससीओ सदस्‍यों के साथ हमारे पुराने संबंध है और पारस्‍परिक बेहतरी एवम हमारे देशों के लोगों के लिए एससीओ के माध्‍यम से मैं इन्‍हें और आगे बढ़ाने का इच्‍छुक हूं। इसके साथ ही हम लाभकारी सहयोग के लिए नए अवसरों का लाभ तथा हमारी पूर्ण क्षमता के दोहन के मार्ग में संभावित आम चुनौतियों का सामना करने के लिए हम दोहरे प्रयास करेंगे। 9 जून की शाम मैं “भावी ऊर्जा” विषय पर अस्‍ताना एक्‍सपो के उदघाटन कार्यक्रम में भी भाग लूंगा।”
प्रधानमंत्री ने कज़ाकिस्‍तान के राष्‍ट्रपति को बधाई संदेश भेजा

प्रधानमंत्री श्री नरेन्‍द्र मोदी ने कज़ाकिस्‍तान के राष्‍ट्रपति श्री नूरसुल्‍तान नजरबायेव को उनके 75वें जन्‍मदिन पर बधाई संदेश भेजा है। प्रधानमंत्री के पत्र का अनुदित पाठ इस प्रकार है:- “आपके 75वें जन्‍म दिवस पर मेरी ओर से कृपया हार्दिक शुभकामनाएं ग्रहण करें। हम कजाकिस्‍तान के एक राष्‍ट्र के रूप में विकास और पिछले ढाई दशकों में इसकी त्‍वरित प्रगति में आपके मार्गदर्शन और असाधारण नेतृत्‍व की सराहना करते हैं। हम अपने दोनों देशों के बीच संबंधों के लिए आपके मजबूत और दृढ़ समर्थन को भी बेहद महत्‍व देते हैं। मैं अपनी आगामी यात्रा के दौरान अस्‍ताना में आपसे मुलाकात के लिए आशान्वित हूँ। मैं आपके अच्‍छे स्‍वास्‍थ्‍य, बेहतरी और आने वाले दिनों में सफलता की कामना करता हूँ।”
प्रधानमंत्री ने उत्तराखंड के बद्रीनाथ धाम में दर्शन और पूजा अर्चना की

प्रधानमंत्री श्री नरेन्द्र मोदी ने आज श्री बद्रीनाथ मंदिर में दर्शन और पूजा अर्चना की। श्री मोदी ने गर्भगृह में पूजा-अर्चना की। उन्होंने अलकनंदा रिवर फ्रंट के विकास कार्यों की प्रगति की भी समीक्षा की। प्रधानमंत्री के साथ उत्तराखंड के मुख्यमंत्री श्री पुष्कर सिंह धामी और उत्तराखंड के राज्यपाल सेवानिवृत्त जनरल गुरमीत सिंह भी थे।
प्रधानमंत्री 25 नवंबर को लचित बरफुकन की 400वीं जयंती के उपलक्ष्य में वर्ष भर चलने वाले उत्सव के समापन समारोह को संबोधित करेंगे

प्रधानमंत्री नरेन्द्र मोदी 25 नवंबर, 2022 को नई दिल्ली के विज्ञान भवन में सुबह 11 बजे लचित बरफुकन की 400वीं जयंती के उपलक्ष्य में वर्ष भर चलने वाले उत्सव के समापन समारोह को संबोधित करेंगे। प्रधानमंत्री का गुमनाम नायकों को उचित तरीके से सम्मानित करने का निरंतर प्रयास रहा है। इसी भावना के अनुरूप देश वर्ष 2022 को लचित बरफुकन की 400वीं जयंती वर्ष के रूप में मना रहा है। इस उत्सव का उद्घाटन इस वर्ष फरवरी में भारत के तत्कालीन माननीय राष्ट्रपति श्री राम नाथ कोविंद द्वारा गुवाहाटी में किया गया था। लचित बरफुकन (24 नवंबर, 1622 – 25 अप्रैल, 1672) असम के अहोम साम्राज्य की शाही सेना के प्रसिद्ध सेनापति थे, जिन्होंने मुगलों को हराकर औरंगजेब के अधीन मुगलों की लगातार बढ़ती महत्वाकांक्षाओं को सफलतापूर्वक रोक दिया था। लचित बरफुकन ने 1671 में लड़ी गई सरायघाट की लड़ाई में असमिया सैनिकों को प्रेरित किया और मुगलों को एक करारीव अपमानजनक हार स्वीकार करने को बाध्य किया। लचित बरफुकन और उनकी सेना की वीरतापूर्ण लड़ाई हमारे देश के इतिहास में प्रतिरोध की सबसे प्रेरक सैन्य उपलब्धियों में से एक है।